امن پور (تحصیل پنڈی گھیب)

**امن پور، پنجاب** (*Amanpur, Punjab*) پاکستان کے صوبہ پنجاب کے ضلع اٹک کی تحصیل پنڈی گھیب کا ایک قدیم اور تاریخی گاؤں ہے۔ یہ ڈگاؤں اپنی زرخیز زمین، قدیم روایتوں اور محنتی لوگوں کی وجہ سے مشہور ہے۔
 
Amanpur map https://satellites.pro/Amanpur_map.Pakistan#33.218320,72.204737,19

## تحقیق و ترتیب: سیف الرحمان
یہ تاریخی معلومات میں نے (سیف الرحمان) مکمل غیر جانبداری کے ساتھ مرتب کیا ہے۔ اس کی تیاری میں خاندان کے بزرگوں کی سینہ بہ سینہ منتقل ہونے والی روایات، گاؤں کے معتبر افراد کے بیانات اور مستند ڈیٹا بیسز سے مدد لی گئی ہے۔ میں سیف الرحمان ولد عزیزالرحمن، پوتا حیات محمد، پڑپوتا معاذ اللہ، کڑپوتا مہنگا خان اور لکڑ پوت برخوردار ہوں۔ میرا مقصد اپنے اسلاف کی تاریخ کو محفوظ بنانا ہے، تاہم اگر کسی بھی صاحبِ علم کے پاس اس حوالے سے مزید کوئی مستند معلومات یا تصحیح موجود ہو تو وہ ضرور آگاہ کرے۔
## تاریخ

ضلع اٹک کے ریکارڈ پر مبنی کتاب 'ڈسٹرکٹ گزٹیئر اٹک' (جو 1907ء تا 1930ء کے ایڈیشنز میں شائع ہوئی) جس میں تحصیل پنڈی گھیب کے تمام دیہات کا تفصیل سے ذکر موجود ہے۔ اس کتاب میں چکی، نوشہرہ، میرا شریف وغیرہ اور اس علاقے کے وہ تمام 135 کے قریب دیہات درج ہیں جو اس دور میں تحصیل پنڈی گھیب کے ایریا میں آتے تھے، لیکن گاؤں 'امن پور' کا الگ سے کوئی تذکرہ نہیں ملتا۔ اس دور میں اس جگہ کا ایک آزاد گاؤں کے طور پر کوئی وجود نہیں تھا، بلکہ قوی امکان ہے کہ یہ چند گھروں پر مشتمل ایک چھوٹی سی بستی تھی۔ چونکہ یہ مقام 'چکی' اور 'نوشہرہ' کے بالکل درمیان واقع ہے، اس لیے قوی گمان یہی ہے کہ یہ خطہ ان دونوں علاقوں کی حدود میں شمار ہوتا تھا کتاب میں پنڈی گھیب کے دیگر دیہات کے تذکرے کے باوجود 'امن پور' کا نام نہ ہونا ظاہر کرتا ہے کہ اسے 1930ء کے بعد ہی گاؤں مانا گیا۔ قوی امکان یہی ہے کہ 14 اگست 1947ء کو قیامِ پاکستان کے بعد کہیں جا کر اسے باقاعدہ طور پر ایک آزاد اور مستقل گاؤں کے طور پر تسلیم کیا گیا ہو۔

## روایات

گاؤں کے ابتدائی آبادکار منگا خان اور نور چوہدری تھے، جنھوں نے بالترتیب نالہ سیل کے شمال میں رہائش اختیار کی۔ بعد ازاں نواب امانت خان نے زمین ناپ کر دی اور گاؤں کا نام "امانت پور" رکھا، جو وقت کے ساتھ "امن پور" بن گیا۔

## آبادی و سکونت
یہ گاؤں اپنی قدامت اور مخصوص طرزِ زندگی کے باعث ایک نمایاں شناخت رکھتا ہے۔ دستیاب معلومات کے مطابق گاؤں کی مجموعی آبادی تقریباً 4200 سے 4500 نفوس پر مشتمل ہے۔ یہاں رجسٹرڈ رائے دہندگان کی تعداد لگ بھگ 1200 ہے۔ سکونت کے اعتبار سے گاؤں میں اندازاً 160 سے 150 گھر آباد ہیں، جو بستی کے مجموعی پھیلاؤ کی عکاسی کرتے ہیں۔
## جغرافیہ
گاؤں امن پور ایک قدرتی نالے کے قریب واقع ہے، جس کے چاروں طرف دیگر بستیاں ہیں:

* **مشرق:** نوشہرہ (3.5 کلومیٹر) اور پنڈی گھیب (6.9 کلومیٹر)
* **مغرب:** چکی (2.7 کلومیٹر)
* **شمال:** ڈھوک چکڑیال (2.1 کلومیٹر)
* **جنوب:** نالہ سیل، جس کے پار پہاڑی سلسلہ شروع ہوتا ہے۔

**سطح سمندر سے بلندی:** 1,722 فٹ (525 میٹر)

## غلام مصطفیٰ ظہیر امن پوری
غلام مصطفیٰ ظہیر امن پوری نے اپنی زندگی کا ابتدائی دور گاؤں امن پور (Amanpur) سے شروع کیا — یہی ان کا آبائی گاؤں ہے۔ ان کی رسمی دینی تعلیم اہلِ حدیث مکتب فکر کے مشاہِد علما کے زیرِ نظر ہوئی۔ علم و تحقیق کے میدان میں وہ خاص طور پر حدیث، عقائد، فقہ اور شریعت کی تشریح و توضیح میں ماہر ہیں — یعنی آپ کا رجحان دینی تعلیم، تحقیقی لکھائی، فتاویٰ نویسی اور دعوتی و تبلیغی کام کی جانب رہا ہے۔

دینی و ادبی خدمات کے لحاظ سے، انھوں نے 50 سے زائد کتب تصنیف کی ہیں۔ ان کی چند معروف تصانیف میں شامل ہیں: "ختم نبوت" — جو عقیدہ ختمِ نبوت کے دفاع پر ہے۔ دوسری اہم کتاب "فتاویٰ امن پوری" ہے — جس میں مختلف فقہی اور دینی مسائل پر فتاویٰ و جوابات مرتب کیے گئے ہیں۔ ایک اور نمایاں تصنیف "اللہ کہاں ہے؟" ہے، جو عقائد اور توحید کے موضوع پر ہے۔

## نمبرداری نظام
امن پور گاؤں کے سب سے پہلے نمبردار قادر خان تھے، جن کے بعد یہ ذمہ داری دوسرے نمبردار حاضر خان کے پاس آئی اور انھوں نے ابتدائی دور میں مقامی نظم و نسق اور سرکاری رابطہ کاری میں اہم کردار ادا کیا۔ ان کے بعد نمبرداری نمبردار مارم خان کے سپرد کی گئی، جو گاؤں کے اگلے نمبردار مقرر ہوئے۔
مقامی روایات کے مطابق نمبردار مارم خان کو لوہار برادری کے ایک فرد نے ذاتی معاملات کی بنیاد پر قتل کر دیا، جس کے بعد نمبرداری چوتھے نمبردار مراد علی کے حوالہ کی گئی۔ انھوں نے اپنے دور میں گاؤں کے انتظامی امور کو مؤثر طریقے سے سنبھالا اور مقامی کمیونٹی کی نمائندگی کرتے رہے۔
مراد علی کے بعد نمبرداری وراثت میں ان کے بیٹے عبد الرحمن کو ملی، جو اس وقت امن پور گاؤں کے موجودہ نمبردار ہیں اور اپنے والد کے نقشِ قدم پر چلتے ہوئے مقامی قیادت اور سرکاری رابطہ کاری کے فرائض انجام دے رہے ہیں۔

## موسم

* **گرمیوں میں:** درجہ حرارت 40&nbsp;°C سے 44&nbsp;°C تک پہنچ جاتا ہے۔
* **سردیوں میں:** اوسط درجہ حرارت 15&nbsp;°C اور کم سے کم 0&nbsp;°C تک گر سکتا ہے۔
* **سالانہ بارش:** تقریباً 700 ملی میٹر، زیادہ تر جولائی اور اگست میں ہوتی ہے۔

## تعلیم

* ایک پرائمری اسکول لڑکوں کے لیے
* ایک پرائمری اسکول لڑکیوں کے لیے

اعلیٰ تعلیم کے لیے طلبہ زیادہ تر پنڈی گھیب یا اٹک شہر جاتے ہیں۔

## مذہب
گاؤں میں تین مساجد موجود ہیں:

# جامع مسجد صدیق اکبر
# جامع مسجد فاروق اعظم
# جامع مسجد اہلِ حدیث محمدی

## نمایاں شخصیات

* نمبردار عبد الرحمن
* نمبردار مراد علی
* چوہدری نور زمان
* بابا ولی خان
* علامہ مصطفیٰ ظہیر امن پوری
* نور الٰہی
* ملک فرمان علی

## زبان
اہلِ امن پور پنجابی لہجے کی ایک مخصوص بولی بولتے ہیں، جس میں پنجابی، ہندکو اور سرائیکی کے الفاظ شامل ہیں۔

## زراعت
امن پور کی زراعت زیادہ تر بارشوں پر منحصر ہے۔ **فصلیں:**

* ربیع: گندم، چنا، جو، چارہ
* خریف: جوار، باجرہ، مکئی

**درخت:** مالٹا، کینو، لیموں، انار، شیشم، سفیدا، بیر، کیکر **مویشی:** گائے، بھینس، بکریاں، بھیڑیں

## گاؤں امن پور کے روایتی و جدید کھیل

گاؤں امن پور میں کھیلوں کی تاریخ روایتی جوش اور جدید ذوق کا مجموعہ ہے۔ کسی دور میں یہاں کبڈی انتہائی نمایاں تھی مگر اب تقریباً ختم ہو چکی ہے، اسی طرح گلی ڈنڈا اور بچوں میں بنٹے کھیلنے کا رواج بھی اب ماضی کا حصہ بن چکا ہے۔ موجودہ دور میں کرکٹ نوجوانوں کا پسندیدہ ترین کھیل بن چکا ہے اور اسے بڑے شوق سے کھیلا جاتا ہے۔ تاہم، یہاں کی سب سے منفرد پہچان بیلوں کی دوڑ ہے جس کے مقامی لوگ جنونی حد تک شوقین ہیں۔ اس حوالے سے متولی خان ایک نمایاں اور اہم شخصیت رہے ہیں جو بیلوں کی دوڑ کے میدانوں کی رونقیں بڑھاتے رہے ہیں، جبکہ نوجوانوں میں اب زبیر عوان اس شوق کو آگے بڑھا رہے ہیں۔

## صحت و سہولیات

* ایک کلینک (ڈاکٹر ممتاز کے زیر انتظام)
* 3–4 گروسری دکانیں
* 1–2 حجام کی دکانیں
* بجلی 2003 میں پہنچی

## سماجی تبدیلیاں
گذشتہ تین دہائیوں میں امن پور نے سماجی و نفسیاتی تبدیلیوں کا سامنا کیا ہے۔

* سماجی وحدت میں کمی
* تعلیمی پسماندگی
* سوشل میڈیا کا بڑھتا اثر
* قدیم اقدار کا زوال

= =گاؤں امن پور کی سیاسی تاریخ =

گاؤں امن پور کی سیاست کی ابتدا کچھ یوں ہوئی کہ یہاں سب سے پہلی بار انتخابی میدان میں غلام حسن اور سردار علی خان ایک دوسرے کے مدِ مقابل آئے۔ یہ گاؤں کی سیاسی بیداری کا پہلا قدم تھا۔ جبکہ دوسرا اور یادگار مقابلہ سردار علی خان اور محمد مراد علی نمبردار کے مابین دیکھا گیا۔ وقت گزرنے کے ساتھ ساتھ ملک رحیم داد، ملک احمد خان، غلام حسن، حوالدار مراد علی خان اور گل زمان جیسی شخصیات سیاسی افق پر ابھریں اور اقتدار کا حصہ رہیں۔
2002 کا ریفرنڈم اور حقِ رائے دہی
گاؤں میں باقاعدہ سیاسی سرگرمیوں کا ایک نیا موڑ 20 اپریل 2002 کو آنے والا صدارتی ریفرنڈم تھا، جس کا مقصد صدر پرویز مشرف کی مدتِ اقتدار میں توسیع کرنا تھا۔ اس وقت تک گاؤں کے اندر ووٹ ڈالنے کی سہولت موجود نہ تھی اور عوام کو اپنا حقِ رائے دہی استعمال کرنے کے لیے یونین کونسل چکی کا رخ کرنا پڑتا تھا۔
2008 کا تاریخی موڑ اور پولنگ اسٹیشن کا قیام
سال 2008 میں پہلی بار گاؤں میں باقاعدہ پولنگ اسٹیشن قائم کیا گیا، جو گورنمنٹ بوائز پرائمری اسکول امن پور میں بنایا گیا تھا۔ اس پہلے مقامی معرکے میں شکیل اعوان اور ملک احمد خان نے حصہ لیا۔ اس الیکشن کے نتیجے میں شکیل اعوان شکست کھانے کے بعد گاؤں چھوڑ گئے، جبکہ ملک احمد خان نے کامیابی حاصل کی اور اس کے بعد وہ تسلسل کے ساتھ الیکشن جیتتے اور کامیابیاں سمیٹتے رہے۔ اس سفر میں ان کا مقابلہ مختلف شخصیات سے رہا جن میں ملک فرمان علی اور حاجی رحیم داد نمایاں ہیں، جبکہ عبد الحمید جیسی شخصیات بھی سیاست میں متحرک رہیں۔
موجودہ سیاسی منظرنامہ
سیاست کا یہ سلسلہ آج بھی پوری آب و تاب کے ساتھ جاری ہے اور اب گاؤں کی سیاست بڑی جماعتوں کے گرد گھومتی ہے:
 * پاکستان مسلم لیگ (ن): کی نمائندگی ملک احمد خان کر رہے ہیں۔
 * پاکستان تحریک انصاف (PTI): کی جانب سے ملک فرمان علی میدان میں ہیں۔
 * پاکستان پیپلز پارٹی (PPP): کی نمائندگی ملک شبیر کر رہے ہیں۔

## موجودہ پرندے
میں گھریلو چڑیا کوا بلبل، طوطا، فاختہ کبوتره ،مرغی ،تیتر بٹیرا لالی ابابیل مرغابی، الو چمگاڈر، جنگلی کبوتر، شامل ہیں۔
## پالتو جانور اور جنگلی
گائے ـبھینسـ بکریـ بھیڑـ گدھا جنگلی جانور ـخنزیر ـکیدڑـ لومڑـ سیہہ
## نتیجہ
امن پور کی سماجی وحدت، تعلیم اور ثقافت کو محفوظ رکھنے کی ضرورت ہے تاکہ گاؤں اپنی تاریخی اور روایتی شناخت برقرار رکھ سکے۔

## حوالہ جات

* مقامی بزرگوں کی روایات
* تاریخی زبانی بیانات (تحصیل پنڈی گھیب، ضلع اٹک)
* غیر مطبوعہ مقامی معلومات